Téma megnyitása navigációval

Alapfogalmak > A szolgáltatáskatalógus

# A szolgáltatáskatalógus

A szolgáltatáskatalógusban a munkájához szükséges hardvereket, szoftvereket és szolgáltatásokat kérelmezheti. Az Ön szerepkörének megfelelő kategóriák és alkategóriák közül választhat.

A szolgáltatási és támogatási kérelmeket a fiókjában tekintheti meg és kezelheti.

Mi az a csomag?

A csomag olyan kapcsolódó tételek gyűjteménye, amelyet könnyebb egyszerre kérelmezni és követni. Például ha egy új alkalmazott munkába áll, különböző eszközökre és konfigurációs szolgáltatásokra van szüksége a munkavégzéshez. Ezért az új alkalmazottaknak járó csomag tartalmazhat egy új számítógépet, monitort, egeret és telefont, valamint kapcsolódó szolgáltatásokat (például telefonos szolgáltatás és e-mail cím létrehozása). Ha mindegyik tételt és szolgáltatást külön kellene megkeresnie és kérelmeznie, akkor az a komplett alkalmazotti csomag kérelmezéséhez képest sokkal több időt venne igénybe.

Mik azok a csomagopciók?

Az opciók olyan további tételek, amelyek az alapterméket egészítik ki. Egyszerűbb a csomagot külön tételként megrendelni, majd azt a felhasználó igényeinek megfelelően további lehetőségekkel bővíteni. Például egy sokat utazó új alkalmazottnak okostelefonra vagy táblagépre is szüksége lehet a normál alkalmazotti csomagon kívül.

Az adott csomag opcióit a csomag kérelmezésekor választhatja ki.

Mik azok a mentett tételek?

Mentse a tételeket a kosárba, miközben böngészi a szolgáltatási katalógust. Kérelmezheti a kosárban lévő összes tételt egyszerre, vagy csak a kérelmek egy bizonyos részét, és a többit mentheti egy későbbi kérelemhez. A mentett tételek lehetnek hardverek vagy szoftverek, illetve üzleti célokat támogató szolgáltatások.

Tipp: Ha több mentett tétele van, akkor célszerű a hasonló jóváhagyási követelményeket igénylő tételeket vagy szolgáltatásokat külön kérelmekbe csoportosítani. Ha egyszerre küldi el a tételeket, akkor a teljesítés az összes tétel jóváhagyásától függ. A több jóváhagyási szintet igénylő tételeket (például új szerver- vagy hardvercsomag beszerzése) érdemes különválasztani a jóváhagyást nem igénylő tételektől (például jelszó módosítása).

Csak a szolgáltatási katalógusból származó tételeket mentheti a kosárba. A támogatási katalógusban azonnal végre kell hajtania a küldési folyamatot.

Mi az a Rendelés újraküldése mód?

Kétféle okból lehet szükséges egy kérelem újraküldése. Ön elküldött egy kérelmet, és módosítaná azt, amíg függő állapotban van, vagy az eredeti kérelmet elutasították, és Ön módosítaná azt.

Az elutasított kérelmek potenciális jóváhagyási jelöltek, ha módosítja azokat. Például egy olyan tételt kérelmezett, amely általában nem engedélyezett az Ön szerepkörében. Vagy egy már nem elérhető tételt kérelmezett, ezért helyettesítő tétel kérelmezése szükséges. Ilyen esetekben új kérelem létrehozása helyett módosíthatja a meglévőt, és újraküldheti azt jóváhagyásra.

Ha kiválasztja módosításra a kérelmet, akkor Ön "Rendelés újraküldése" módban van. A kérelem a kosárban található. Módosíthatja a kérelmet, és megjegyzéseket fűzhet hozzá a változások jelöléséhez. Például tételeket törölhet a kérelemből, új tételeket vehet fel, vagy módosíthatja egy tétel beállításait.

Mi az az információs tétel?

Egyes tételek kizárólag tájékoztatásra szolgálnak. A szolgáltatási vagy támogatási katalógusban találhatók. Például a következő tételeket tartalmazzák: további utasítások, külső hivatkozással vagy telefonon igényelhető tételek, esetleg további információk egy adott tételről. Az információs tételekhez külön kép, leírás vagy melléklet tartozhat. Nem tartalmaznak viszont rendelési adatokat vagy árat.

Tipp: Az információs tételek könnyen felismerhetők a listaoldalon látható címkéjükről ("Információs tétel").

Kapcsolódó információk

© 2010-2013 Hewlett-Packard Development Company, L.P. |