Téma megnyitása navigációval

Jellemző feladatok > Rendszeradminisztráció és konfiguráció

# Rendszeradminisztráció és konfiguráció

A legtöbb konfigurációs feladatot a rendszergazda végzi el, de a kívánt módosítások végrehajtásához Önnek is be kell jelentkeznie a Service Manager rendszerbe. Ellenőrizze, hogy rendelkezik-e a megfelelő jogosultságokkal, vagy forduljon a Service Manager rendszergazdához, ha segítségre van szüksége. Ha Ön rendszergazda, olvassa el a Service Request Catalog testreszabási útmutatót.

A Service Request Catalog jelentős mértékben testre szabható. A rendszergazdák megjeleníthetnek és elrejthetnek paneleket, átnevezhetnek gombokat, illetve módosíthatják az SRC egyes funkcióit. Például elképzelhető, hogy az itt található utasítások eltérnek, vagy az SRC egyes teljes moduljai hiányoznak (például a támogatási katalógus). Az SRC összes gombja és címkéje teljes mértékben testre szabható, ezért elképzelhető, hogy azok eltérnek az SRC súgójában szereplő alapértelmezett értékektől. Ha úgy találja, hogy egy adott gomb vagy szolgáltatás hiányzik, forduljon a rendszergazdához.

## Gyakorlati tanácsok

A legtöbb gyakorlati tanács a katalógus kezeléséhez és felügyeletéhez kapcsolódik. Ha Ön Service Request Catalog rendszergazda, akkor használja a Service Manager klienst a tételek és kategóriák hozzáadásához, módosításához vagy törléséhez.

Ellenőrizze, hogy minden tétel rendelkezik-e egy rövid, azonosító leírással, illetve egy hosszabb jellemzéssel, amely tartalmazza az egyes szolgáltatásokat, hivatkozik a kapcsolódó tételekre, vagy felsorolja az egy adott csomag részét képező egyéni tételeket. Például egy új alkalmazott hardvercsomagja számos, egyenként is kérelmezhető tételt tartalmazhat. Ha a felhasználó csomagot kérelmez, akkor egy komplett rendszert kap kézhez asztali számítógéppel, monitorral, billentyűzettel, egérrel és nyomtatóval együtt. A csomag egyes tételei külön is kérelmezhetők (például egy új monitor beszerzése a meglévő hibás monitor lecseréléséhez vagy egy meglévő hardverkonfiguráció bővítéséhez).

Ellenőrizze az egyes tételek és a szülő kategóriák között kapcsolatokat. Győződjön meg arról, hogy minden tétel rendelkezik szülő kategóriával, és minden kategória rendelkezik társított tétellel.

Megjegyzés: A Service Manager rich text szerkesztői támogatással rendelkezik, és olyan HTML-címkék létrehozását teszi lehetővé, amelyek esetlegesen nem jelenhetnek meg megfelelően a Service Request Catalog felhasználói felületén. A HP javasolja, hogy a rendszergazdák töröljék a felsorolásjeleket vagy a listaelemeket a rich text alapú leírásokból, mielőtt egy felhasználó elindítaná a kérelmezési folyamatot. A formázás kizárólag a tétel leírásának megjelenésére van hatással, a kérelmezési folyamat sikerességét nem befolyásolja. A Service Request Catalog a Service Manager rich text szerkesztőjében használt, nem támogatott HTML-címkéket is megjeleníti.

Hogyan konfigurálhatók az új felhasználók?

A Service Request Catalog felhasználónak Service Manager felhasználónak kell lennie. A Service Manager rendszergazda által meghatározott jogosultságok szabályozzák, hogy a felhasználó mit kérelmezhet, jogosult jóváhagyó-e, vagy a jóváhagyási jogosultságok delegálhatók-e számára.

További információkért forduljon a Service Manager súgóhoz.

Kapcsolódó információk

© 2010-2013 Hewlett-Packard Development Company, L.P. |