Téma megnyitása navigációval

Alapfogalmak > A munkafolyamatokról

# A munkafolyamatokról

A katalóguskérelmek teljesítése a Service Manager rendszergazda által meghatározott strukturált munkafolyamattól függ. A munkafolyamat a tényleges kérelemmel kezdődik, amikor Ön kiválaszt egy vagy több tételt, beteszi azokat a kosárba, illetve végighalad a rendelési és a küldési folyamaton.

A szervezeti követelményektől függően az Ön felettese vagy a vállalati költségvetésért felelős személyek áttekintik és engedélyezik az egyes kérelmeket. Bizonyos esetekben Ön jogosult egyes tételek megvásárlására egy meghatározott költségkereten belül. A drágább tételek esetében viszont belső ellenőrzésre és jóváhagyási folyamatra lehet szükség.

Az utolsó lépés a kérelem teljesítése. A teljesítést befolyásolhatják a szabad kapacitások, a megszűnt tételek vagy a szállítónál leadott külső kérelmek. A folyamatot a szervezet által felügyelt ellátási lánc szabályozza. Ha kérdése van, forduljon a Service Request Catalog rendszergazdához.

Mi az a kérelmezési munkafolyamat?

A Service Request Catalog munkafolyamatok a Service Manager rendszergazda és a vállalat teljesítési szabályai által meghatározott összevont jóváhagyási munkafolyamatoktól függenek. Ön a Service Request Catalog alkalmazásban küldi el a tételekre vagy a szolgáltatásokra vonatkozó kérelmeket. A Service Manager alkalmazás fogadja azokat, és elindítja a jóváhagyási munkafolyamatot az értesítési rendszer segítségével. Miután az összes jóváhagyás megtörtént, a vállalat teljesítési rendszere teljesíti a kérelmet.

További információkért olvassa el a Service Manager dokumentációt, vagy forduljon a Service Manager rendszergazdához.

Mi az a jóváhagyási munkafolyamat?

A Service Request Catalog jóváhagyási munkafolyamata a Service Manager rendszergazda által meghatározott munkafolyamattól függ. A Service Request Catalog alkalmazás a kérelmezési felület, míg a Service Manager a katalógus tartalmát kezeli, és meghatározza a jóváhagyási munkafolyamatot. A teljesítés nem kezdődik el, amíg a jóváhagyási folyamat le nem zárult.

További információkért olvassa el a Service Manager dokumentáció kérelmek jóváhagyásáról szóló részét, vagy forduljon a Service Manager rendszergazdához.

Mi az a teljesítési munkafolyamat?

A Service Request Catalog teljesítési munkafolyamata a vállalat által meghatározott teljesítési folyamatoktól függ. A teljesítési folyamat a jóváhagyási munkafolyamat lezárása után indul el. A teljesítés függhet külső szállítótól, szabad kapacitástól vagy szolgáltatási ütemezéstől.

A teljesítési munkafolyamattal kapcsolatos további információkért forduljon a Service Manager rendszergazdához.

Mi az a támogatási kérelem munkafolyamat?

Kétféle támogatási kérelem típus létezik. Kérelmezhet egy normál tételt a támogatási katalógusból, vagy létrehozhat egy olyan egyéni támogatási kérelmet, amely nem szerepel a katalógusban. Kövesse az alábbi folyamatot a probléma megoldásához.

1. Mielőtt támogatást kérne, keresse a lehetséges megoldásokat a tudásbázisban. Hasznos cikkeket, tippeket vagy egyéb olyan információkat találhat itt, amelyekkel akár egyedül is megoldhatja a problémát. Ha nem talál a problémával kapcsolatos információkat, vagy nincs tudásbázisra mutató hivatkozás a támogatási lapon, akkor ugorjon a 2. lépésre.
2. Keressen a normál támogatási tételek között. Más felhasználók gyakran kérelmeznek bizonyos támogatási típusokat, ezért ezek normál támogatási tételekként megtalálhatók a katalógusban. Ha nem talál ilyen támogatási tételt, ugorjon a 3. lépésre.
3. Hozzon létre egy egyéni kérelmet. Az Ön problémája egyedi és nem túl gyakori.

Miután elküldte a kérelmet, kap egy megerősítési azonosítót, amellyel nyomon követheti a támogatási kérelem állapotát.

A támogatási kérelemhez kétféle állapot társítható. Ezek a következők: nyitott vagy lezárt. Az állapotot az Ön fiókja oldalon tekintheti meg.

Kapcsolódó információk

© 2010-2013 Hewlett-Packard Development Company, L.P. |