Téma megnyitása navigációval

Jellemző feladatok > Jóváhagyási feladatok

# Jóváhagyási feladatok

A Service Request Catalog tartalmazza a függőben lévő, saját és mások számára kérelmezett rendelések állapotát. Használja a szűrőpanelt a jóváhagyási kérelmek szolgáltatás, változás vagy árajánlat szerinti szűréséhez. Továbbá itt láthatók azon időpontok is, amikor Ön jóváhagyási jogosultságokat delegált egy másik fél számára. Az adott személy az Ön nevében járhat el a meghatározott időszak során.

Hogyan tekinthetők meg a jóváhagyásra váró kérelmek?

1. A fejlécsávon kattintson az Áttekintő nézet elemre.

   A Jóváhagyások panelen láthatja, hogy hány jóváhagyás van függőben.

2. A panel alján kattintson a Jóváhagyások gombra. A Service Request Catalog megjeleníti a Jóváhagyások lapot.

3. Kattintson a listában bármelyik rekordra az egyéni kérelmek részleteinek megtekintéséhez.

4. Kattintson a Vissza a jóváhagyásokhoz gombra a kérelmek listájához való visszatéréshez.

Megjegyzés: Elképzelhető, hogy bizonyos kérelmeknél több személy jóváhagyása szükséges a teljesítés előtt.

Hogyan hagyható jóvá egy kérelem?

Ha Ön jogosult jóváhagyó, akkor a folyamat a Service Manager rendszerben meghatározott jóváhagyási munkafolyamattól függ. Ha Ön tagja a jóváhagyási munkafolyamatnak, akkor értesítést kap a függőben lévő jóváhagyásokról. További információkért forduljon a Service Manager rendszergazdához, vagy tekintse át a Service Manager dokumentáció jóváhagyási folyamatról szóló részét.

1. A fejlécsávon kattintson az Áttekintő nézet elemre.

   A Jóváhagyások panelen láthatja, hogy hány jóváhagyás van függőben.

2. A panel alján kattintson a Jóváhagyások gombra.

3. A Jóváhagyások lapon kattintson a lista bármelyik rekordjára az egyéni kérelmek részleteinek megtekintéséhez. Kattintson a ✓ vagy ✕ ikonra a kérelmek megtekintés nélküli jóváhagyásához vagy elutasításához.

   Megjegyzés: Egyes elemek árcímke ikonnal vannak megjelölve. Ezt azt mutatja, hogy az adott elemhez ismétlődő költségek tartoznak. Az ikon megjelenítését a rendszergazda szabályozza.

4. Kattintson a Jóváhagyás vagy az Elutasítás gombra.

   1. A jóváhagyás befejezéséhez kattintson a Jóváhagyás gombra a megerősítési panelen.

   2. Az elutasítás befejezéséhez adja meg az indoklást a megerősítési panelen, majd kattintson az Elutasítás gombra. Kattintson a Vissza gombra a kérelmek listájához való visszatéréshez.

Figyelem: Bizonyos kérelmeknél egynél több jóváhagyás szükséges a teljesítés előtt. Ha egyszerre két jóváhagyó jelentkezik be, és az első elutasítja a kérelmet, míg a második jóváhagyja, akkor a Service Manager az első választ fogadja el, és a kérelmet elutasítja.

Hogyan tekinthetők meg a delegált jóváhagyások?

1. Kattintson a Felhasználói fiók legördülő menüre a fejlécen. (Tipp: Az Ön felhasználói nevét mutatja.)

2. Kattintson a Beállítások gombra.

3. A Szolgáltatási beállítások részen kattintson a Jóváhagyás delegálása gombra. Az Ütemezett jóváhagyási delegálások részen megtekintheti a jóváhagyási delegálások számát, illetve azokat a személyeket, akikhez a jóváhagyást delegálta.

Hogyan delegálható a jóváhagyás?

1. Kattintson a Felhasználói fiók legördülő listára a fejlécen. (Tipp: Az Ön felhasználói nevét mutatja.)

2. Kattintson a Beállítások gombra.

3. A Szolgáltatási beállítások részen kattintson a Jóváhagyás delegálása gombra. Ha nincs függőben lévő jóváhagyási delegálás, az Ütemezett jóváhagyási delegálások rész üres.

4. Kattintson a LÉTREHOZÁS gombra az Új jóváhagyási delegálás panel megjelenítéséhez.

5. Adja meg a kezdő dátumot.

6. Adja meg a kezdő időpontot.

7. Adja meg a záró dátumot.

8. Adja meg a záró időpontot.

9. Válassza ki a delegálás típusát a legördülő menüből:Szolgáltatás; Változás; Árajánlat.

10. Kattintson a Jóváhagyások delegálása mezőre a kapcsolattartók keresése párbeszédpanel megnyitásához.

11. Adjon meg néhány karaktert a Keresztnév vagy a Vezetéknév mezőben. (A nevekben a kis- és nagybetűk eltérőek.)

12. Nyomja meg az Enter billentyűt a kereséshez.

13. Válasszon egy találatot a listáról.

14. Kattintson az Ütemezés gombra. Sikeres kitöltés esetén egy zöld pipa jelenik meg a kezdő és a záró dátum mellett.

Ha az adatok érvénytelenek, módosítsa a kezdő és a záró dátumot az átfedő dátumok vagy az egyéb hibák elkerüléséhez.

Hogyan szerkeszthetők a delegált jóváhagyások?

1. Kattintson a Felhasználói fiók legördülő listára a fejlécen. (Tipp: Az Ön felhasználói nevét mutatja.)

2. Kattintson a Beállítások gombra.

3. A Szolgáltatási beállítások részen kattintson a Jóváhagyás delegálása gombra. Az Ütemezett jóváhagyási delegálások részen megtekintheti az összes függőben lévő delegálást.

4. Keresse meg a módosítandó delegálást.

5. Kattintson a Szerkesztés ikonra . A Service Request Catalog megjeleníti a delegálás részleteit.

6. Módosítsa a dátumot, az időpontot vagy a delegált kapcsolattartót.

7. Kattintson az Átütemezés gombra a változások mentéséhez.

8. Kattintson a Mégse gombra a mentés nélküli kilépéshez.

Hogyan állítható le a jóváhagyási delegálás?

1. Kattintson a Felhasználói fiók legördülő listára a fejlécen. (Tipp: Az Ön felhasználói nevét mutatja.)

2. Kattintson a Beállítások gombra.

3. A Szolgáltatási beállítások részen kattintson a Jóváhagyás delegálása gombra. Az Ütemezett jóváhagyási delegálások részen megtekintheti az összes aktuális delegálást.

4. Keresse meg a törlendő delegálást.

5. Kattintson a Törlés ikonra.

6. Ha a Service Request Catalog megerősítést kér, kattintson a Törlés gombra a jóváhagyási delegálás leállításához. Kattintson a Mégse gombra a jóváhagyási delegálás folytatásának engedélyezéséhez.

Kapcsolódó információk

© 2010-2013 Hewlett-Packard Development Company, L.P. |