Téma megnyitása navigációval

Jellemző feladatok > Fiók elérése

# Fiók elérése

A Service Request Catalog alkalmazásban megjelölheti kedvencként a leggyakrabban használt szolgáltatásokat, így szükség esetén gyorsan betöltheti azokat. Területi beállítást tartalmazó, egyéni könyvjelzőket is létrehozhat. Ezek felülírják az alapértelmezett területi beállítást.

Továbbá, használhatja az integrált keresősávot is a katalógustételek és szolgáltatások kereséséhez.

Bejelentkezés a Service Request Catalog rendszerbe

Ha azt szeretné, hogy a Service Request Catalog megőrizze a bejelentkezési adatokat, akkor jelölje be a Bejelentkezési adatok mentése jelölőnégyzetet. Amíg ugyanazt a számítógépet használja és nem jelentkezik ki, a Service Request Catalog megőrzi a felhasználónevét és a jelszavát, akkor is, ha új munkamenetet kezd a böngészőben.

Hogyan tekinthető meg a saját fiók?

1. Kattintson a Felhasználói fiók legördülő listára a fejlécen. (Tipp: Az Ön felhasználói nevét mutatja.)

2. Kattintson a Korábbi kérelmek gombra.

3. További információkért kattintson az alábbiak egyikére Az Ön szolgáltatási kérelmei részen:

   - Jóváhagyott

   - Függőben

   - Elutasított

   - Lezárt

4. További információkért kattintson az alábbiak egyikére Az Ön támogatási kérelmei részen:

   - Nyitott

   - Lezárt

A widgetek címkéi eltérhetnek attól függően, hogy a rendszergazda miként konfigurálta az SRC alkalmazást.

Nyelvi beállítások megadása

A Service Request Catalog a böngésző nyelvi beállításait használja. Kattintson a megfelelő böngészőre, és tekintse meg a nyelvi beállításokhoz tartozó általános útmutatót. Ha nem támogatott böngészőt használ, akkor forduljon annak dokumentációjához.

Internet Explorer

1. Kattintson az Eszközök > Internetbeállítások menüpontra.
2. Kattintson az Általános fülre.
3. Kattintson a Nyelvek gombra.
4. Kattintson a Hozzáadás gombra.
5. Válasszon egy támogatott nyelvet, majd kattintson az OK gombra.
6. Jelölje ki a nyelvet, majd mozgassa a lista tetejére.
7. Kattintson az OK gombra.

Firefox

1. Kattintson az Eszközök > Beállítások menüpontra.
2. Kattintson a Tartalom gombra.
3. A Nyelvek részen kattintson a Választás gombra.
4. Kattintson a Hozzáadandó nyelv kiválasztása gombra.
5. Válasszon egy támogatott nyelvet, majd kattintson a Hozzáadás gombra.
6. Jelölje ki a nyelvet, majd mozgassa a lista tetejére.
7. Kattintson az OK gombra.

A Service Request Catalog a következő nyelveket támogatja:

Nyelv | Nyelvkód:
--- | ---
Arab | ar_SA
Portugál brazil | pt_BR
Cseh | cs_CZ
Holland | nl_NL
Angol | en_US
Francia | fr_FR
Német | de_DE
Héber | he
Magyar | hu_HU
Olasz | it_IT
Japán | ja_JP
Koreai | ko_KR
Lengyel | pl_PL
Orosz | ru_RU
Egyszerűsített kínai | zh_CN
Spanyol | es_ES

Megjegyzés: Az olyan nyelveknél, mint a héber és az arab, az összes szöveg, gomb és űrlap a szokott módon, jobbról balra jelenik meg.

Hogyan érhető el a Service Manager dokumentáció?

A Service Manager dokumentáció a Service Manager webkliensből vagy a kapcsolódó súgószerverről érhető el. A rendszergazdák a dokumentációból megtudhatják, hogy miként hozhatnak létre, módosíthatnak vagy törölhetnek Service Manager kategóriákat, csomagokat, tételeket és szolgáltatásokat.

A súgó használatakor kattintson a Szolgáltatáskatalógusok elemre a bal oldali navigációs panelen az elérhető tartalom megtekintéséhez. A súgóban többek között az alábbi témaköröket találja:

- Jóváhagyási munkafolyamat kezelése
- Csomag hozzáadása, módosítása vagy törlése
- Kategória hozzáadása, módosítása vagy törlése
- Tétel hozzáadása, módosítása vagy törlése
- Egyéb rendszergazdai módosítások végrehajtása a katalógusban

Hogyan hozhatók létre könyvjelzők?

A könyvjelzők olyan gyorshivatkozások, amelyekkel a Service Request Catalog alkalmazásban navigálhat.

Bármilyen URL-címet menthet a Service Request Catalog alkalmazásban későbbi felhasználás céljából. Például ha van kedvenc katalógustétele, vagy gyorsan el akarja érni az alkalmazás egy adott részét, akkor mentse az URL-címet kedvencként vagy könyvjelzőként a böngészőben. Ha később használja ezt a linket, akkor azonnal az adott részre ugorhat, miután bejelentkezett a Service Request Catalog alkalmazásba.

Mentse az adott oldal URL-címét a kedvencek közé, vagy használja a böngésző könyvjelző funkcióját az egyszerűbb eléréshez.

Kapcsolódó információk

© 2010-2013 Hewlett-Packard Development Company, L.P. |