Téma megnyitása navigációval

Jellemző feladatok > A kereső használata

# A kereső használata

A Service Request Catalog segítségével az összes katalógusban és a tudásbázisban kereshet. Az eredmények egy dinamikus találati oldalon jelennek meg. A Service Request Catalog a találatokat az alábbi általános kategóriák szerint csoportosítja:

- Kapcsolódó szolgáltatási katalógus tételek
- Kapcsolódó támogatási katalógus tételek
- Tudásbáziscikkek

A találatok az egyes katalógusok szerint vannak rendezve. A katalógus attribútuma határozza meg a találatokban megjelenő tételt. Ez az érték lehet szolgáltatás, támogatás vagy tudásbázis, és Ön ezen értékek alapján szűrheti a találatokat.

Például ha a tudásbázis-kezelés találatait szeretné megtekinteni, akkor válassza a Tudásbázis lehetőséget.

Hogyan kereshetők a tételek?

Egy szolgáltatási, támogatási vagy tudásbázistétel kereséséhez és megtekintéséhez kövesse az alábbi lépéseket:

1. Írja be a keresett kifejezést az integrált keresősávba vagy a keresőmezőbe, majd üsse le az Enter billentyűt. Gépelés közben az SRC automatikusan felajánlja a keresőszavaknak megfelelő tételeket.
2. Miután az oldal betöltődött, a találatok a képernyő középső részén jelennek meg egy listában. Szűrje a találatokat a keresett tétel alapján. Az egyéb kategóriákhoz tartozó hasonló tételek a képernyő jobb oldalán jelennek meg a megfelelő fejléccel.
3. Kattintson egy tételre a részletes adatok megtekintéséhez. Miután megtekintette a tételt, kattintson a Vissza az előző oldalra gombra a találatokhoz történő visszatéréshez.

A rendszergazda határozza meg a középső panelen alapértelmezés szerint megjelenő találati kategóriákat.

## Keresési szabályok

- Használhatja az AND és az OR logikai operátorokat a keresési kifejezések között. Vegye figyelembe, hogy ezeket az operátorokat nagybetűvel kell írnia, és nem használhatja egyszerre az AND és az OR operátorokat. Példák a helyes és helytelen keresésekre:
  - Helyes keresés: [Kifejezés1] AND [Kifejezés2] AND [Kifejezés3]
  - Helyes keresés: [Kifejezés1] OR [Kifejezés2] OR [Kifejezés3]
  - Helytelen keresés: [Kifejezés1] AND [Kifejezés2] OR [Kifejezés3]

  Helyettesítő karakterként használja a kérdőjelet (?) és a csillagot (*). A kérdőjel (?) egyetlen karaktert helyettesít. A csillag (*) nulla vagy több karaktert helyettesít. Használja a kettős idézőjelet a keresett kifejezések csoportosításához. Például használja a "Tintasugaras nyomtató" kifejezést az ezen szavakat tartalmazó találatok megjelenítéséhez.

  Megjegyzés: Ha idézőjel nélkül használ két szót, akkor a rendszer ezt úgy értelmezi, mintha OR operátort használt volna (vagyis Tintasugaras OR nyomtató).

Hogyan szűrhetők a keresési találatok?

A Találatok lap forrás szerint csoportosítja a találatokat. Egy főpanel található a lap közepén, illetve kisebb panelek a jobb oldalon. A bal oldali panelekkel a találatok megjelenítését szabályozhatja. Bármelyik panelt kiválaszthatja főpanelnek, ha az alábbiakra kattint:

- Szolgáltatás
- Támogatás
- Tudásbázis

## Szolgáltatáskatalógus találatok

A szolgáltatáskatalógus találatait a főpanel bal oldalán lévő eszközökkel szűrheti (a kiszolgáló találatainak szűkítése vagy bővítése).

A szolgáltatási tételek szűrőbeállításai és a működési leírás az alábbiakban található.

Tétel típusa | Ikon |
--- | --- | ---
Egyéni tételek |  | Az egyéni tételek olyan tételek, amelyek nem szerepelnek közösen más katalógustételekkel.
Csomagok |  | Ezen tételek több altételt tartalmaznak, amelyek szintén egyéb csomagokkal vagy egyéni tételekkel rendelkezhetnek.
Kérelem típusa | Ikon |
Normál |  | Korlátozás normál tételekre.
Csak információs tétel |  | Korlátozás csak információs tételekre.
Kosártétel |  | Korlátozás kosártételekre. Ezen tételeket közvetlenül kell kérelmezni. Nem vonhatók össze más tételekkel.

Ha megrendelne egy tételt, jelölje ki, majd nyissa meg azt egy új böngészői lapon vagy ablakban.

## Támogatási katalógus találatok

A támogatási katalógus találatainál nincsenek szűrők. Ha nem látja a kívánt támogatási tételt, kattintson a Kérelem gombra a További támogatás részen a jobb oldalon.

## Tudásbázis-kezelés találatok

Ha a tudásbázis lehetőséget választja, a főpanelen a tudásbázisból származó összes találat megjelenik. Ezeket a bal oldali szűrőkkel szűrheti tovább.

Tudásbáziscikkek kereséséhez és megtekintéséhez kövesse az alábbi lépéseket:

1. Írja be a keresett kifejezést az integrált keresősávba vagy a keresőmezőbe, majd üsse le az Enter billentyűt.
2. Miután az oldal betöltődött, a találatok a képernyő középső részén jelennek meg egy listában. Ha nincs kijelölve, válassza a Tudásbázis lehetőséget a Katalógus részen.
3. Egy cikk megtekintéséhez kattintson rá a listában. Ekkor a cikk egy új böngészői ablakban nyílik meg.

A szűrőknél kattintson az Összes gombra az összes kapcsolódó tudásbázistalálat megjelenítéséhez. A találatokat a következő beállításokkal szűrheti:

Dokumentum típusa

Ez az attribútum a megtekintendő dokumentum típusát határozza meg. A Service Manager alkalmazáshoz mellékelt demóadatok különböző mintákat tartalmaznak (például errormsg vagy howto). További adatok is szerepelhetnek a Service Manager tudásbázis-kezelés tárainak tartalmától függően.

Bár a rendszergazda testreszabhatja a megjeleníthető dokumentumtípusokat, az alapértelmezett szűrőbeállítások az alábbi táblázatban szerepelnek.

Dokumentum típusa |
--- | ---
Hibaüzenet/hiba oka | Hibaállapotok, hibák okai és lehetséges megoldások
Külső | Más felhasználók által a tudásbázishoz hozzáadott fájlok
Kérdés/válasz | Gyakran ismételt kérdések és válaszok
Probléma/megoldás | Jelentett problémák és megoldások
Referencia | Általános hivatkozási információk
Kategória* |
HR | Humánerőforrás dokumentumok
Service Manager Support Telecom Phone | Service Manager dokumentumok
Knowledge Center | Erőforrások a tudásbázisból
Dátum |
Összes | Az összes találatot jelöli.
Múlt hét | Csak az elmúlt hét találatait tartalmazza.
Múlt hónap | Csak az elmúlt hónap találatait tartalmazza.
Múlt év | Csak az elmúlt év találatait tartalmazza.

*A Kategória attribútum a dokumentum típusát pontosítja, a Service Manager tudásbázis-kezelés táraiban meghatározott kategóriák alapján. A kategóriák a különböző dokumentumok közötti rangsorokat is megjeleníthetik. A Service Manager alkalmazáshoz mellékelt demóadatok különböző mintákat tartalmaznak (például HR, Accounting vagy Knowledge Center). További adatok is szerepelhetnek a Service Manager tudásbázis-kezelés tárainak tartalmától függően.

Ha megtekintene egy tudásbáziscikket, jelölje ki, majd tekintse meg azt egy új böngészői lapon vagy ablakban.

Hogyan használható a kategóriaböngésző

Ha tudja, hogy az adott szolgáltatási vagy támogatási tétel melyik kategóriához tartozik, akkor használja a kategóriaböngészőt a kereséshez. Ehhez kövesse az alábbi lépéseket:

1. Kattintson a Szolgáltatások vagy Támogatás fülre, majd a Katalógus böngészése gombra.
2. Bontsa ki a felsőszintű kategóriákat, és keresse meg a megfelelő kategóriát.
3. Kattintson az adott kategóriára az alkategóriák megjelenítéséhez.
4. Válassza ki az alkategóriát a kapcsolódó tételek megjelenítéséhez.
5. Kattintson bármelyik tételre a részletek megtekintéséhez.

© 2010-2013 Hewlett-Packard Development Company, L.P. |