Téma megnyitása navigációval

Jellemző feladatok > Támogatási katalógus feladatok > Támogatási tételek kérelmezése

# Támogatási tételek kérelmezése

Támogatás kérésére kétféle megoldás létezik. Egyrészt böngészheti a normál támogatási tételek katalógusát, másrészt létrehozhat egyedi támogatási kérelmeket különleges tételekhez.

Először is ellenőrizze a tudásbázisban, hogy szerepel-e benne a megoldás. Támogatás kérése előtt mindig ellenőrizze, hogy van-e olyan kapcsolódó cikk vagy egyéb hasznos információ, amely megoldja a problémát.

Ha nem talál megoldást, akkor keresse meg a kívánt szolgáltatást a támogatási katalógusban.

A Service Request Catalog jelentős mértékben testre szabható. A rendszergazdák megjeleníthetnek és elrejthetnek paneleket, átnevezhetnek gombokat, illetve módosíthatják az SRC egyes funkcióit. Például elképzelhető, hogy az itt található utasítások eltérnek, vagy az SRC egyes teljes moduljai hiányoznak (például a támogatási katalógus). Az SRC összes gombja és címkéje teljes mértékben testre szabható, ezért elképzelhető, hogy azok eltérnek az SRC súgójában szereplő alapértelmezett értékektől. Ha úgy találja, hogy egy adott gomb vagy szolgáltatás hiányzik, forduljon a rendszergazdához.
Hogyan kérhető támogatás a katalógusból?

1. Kattintson a Támogatás elemre.
2. Kattintson a Katalógus böngészése gombra. A támogatási katalógusban különböző támogatási kategóriákat talál.

3. Válasszon egy kategóriát a kapcsolódó alkategóriák megjelenítéséhez.

   - Ha nincsenek alkategóriák, a Service Request Catalog megjeleníti a támogatási tételek listáját.
   - Ha vannak alkategóriák, válasszon egyet a kapcsolódó összes támogatási tétel megjelenítéséhez.
4. Kattintson egy tételre a részletes adatok megtekintéséhez.
5. Kattintson a Kérelem gombra a kérelmezési folyamat indításához.
6. Adja meg az adatokat az alábbi mezőkben
7. A Kérelem leírása részen:

1. Adja meg a kérelem nevét az azonosításhoz. Példa: Nyomtató javítása.
2. Kérelem leírása (nem kötelező). Írja le röviden a problémát. Sikeres kitöltéskor egy zöld pipa jelenik meg az egyes mezők mellett.
3. Kattintson a Tovább gombra.

8. A Kapcsolattartási adatok részen:
   1. Alapértelmezés szerint Ön kapja a támogatási szolgáltatást. Ha valaki más számára kérelmez, kattintson a nevet tartalmazó mezőre a Kapcsolattartó keresése párbeszédpanel megnyitásához.
      - Írjon be legalább két karaktert a Keresztnév, Vezetéknév vagy a Kapcsolattartó neve mezőbe.
      - Nyomja meg az Enter billentyűt a keresés indításához.
      - Válasszon egy találatot a listáról.
   2. Válassza ki a kívánt kapcsolattartási módot. Megjegyzés: Ön a kérelem kapcsolattartója abban az esetben is, ha a kedvezményezett egy másik személy.
   3. Kattintson a Tovább gombra.
9. Ha egyéni elemek szerepelnek a megrendelési panelen, akkor adja meg a szükséges adatokat.
10. Nem kötelező. A Mellékletek részen:
    1. Kattintson a Mappa ikonra a fájl kiválasztásához.
    2. Kattintson a Feltöltés gombra.
    3. Ismételje meg a fenti két lépést további mellékletek csatolásakor.
    4. Kattintson az X jelre egy melléklet törléséhez, mielőtt elküldené a kérelmet.
       Megjegyzés: A mellékletek nem törölhetők a kérelem elküldése után.
11. Kattintson a Tovább gombra.
12. Kattintson a Küldés gombra. A Service Manager megjeleníti a kérelem azonosítóját.
13. Kattintson az Állapot gombra a nyitott kérelmek megtekintéséhez, vagy használja a Támogatás gombot a támogatási oldalra történő visszatéréshez.

Hogyan hozható létre egyedi támogatási kérelem?

Először is keresse meg a kívánt tételt a támogatási katalógusban. A katalógus tartalmazza a gyakran kérelmezett (vagy szabványos) támogatási tételeket. Csak akkor hozzon létre új támogatási kérelmet, ha a katalógusban nem talál megfelelő tételt.

1. Kattintson a Támogatás elemre.

2. A támogatási oldal Támogatás panelén kattintson a Létrehozás gombra.

3. A Kérelem leírása részen:

   1. Adja meg a kérelem nevét az azonosításhoz. Példa: Nyomtató javítása.

   2. Nem kötelező: Adja meg a kérelemhez kapcsolódó probléma leírását. Sikeres kitöltéskor egy zöld pipa jelenik meg az egyes mezők mellett.

   3. Kattintson a Tovább gombra.

4. A Kapcsolattartási adatok részen:
   1. Alapállapotban a támogatási kérelem Önhöz tartozik. Ha valaki más számára kérelmez, kattintson a nevet tartalmazó mezőre a Kapcsolattartó keresése párbeszédpanel megnyitásához.

      - Írjon be legalább két karaktert a Keresztnév, Vezetéknév vagy a Kapcsolattartó neve mezőbe.

      - Nyomja meg az Enter billentyűt a keresés indításához.

      - Válasszon egy találatot a listáról.

      Egyes mezők mellett kattintson a nagyító ikonra, amely egy felbukkanó ablakban megjeleníti az adott mezőhöz tartozó esetleges bejegyzések teljes listáját. Válasszon közvetlenül a listáról, vagy használja a felbukkanó ablak felső részén lévő keresőmezőt. A bejegyzés kiválasztása után a rendszer kitölti a mezőt a felbukkanó ablak első oszlopának adott értékével. Kattintson a törlés ikonra a mező törléséhez.

   2. Válassza ki a kívánt kapcsolattartási módot. Megjegyzés: Ön a kérelem kapcsolattartója abban az esetben is, ha a kedvezményezett egy másik személy.

   3. Kattintson a Tovább gombra.

5. A További adatok részen:

   1. Válasszon egy szolgáltatást az Érintett szolgáltatások legördülő listából. Ha valaki más számára kérelmez, akkor a lista az adott személy számára elérhető szolgáltatásokat tartalmazza.

   2. Válassza ki a Sürgősség értékét a legördülő listából. Ezzel jelzi azt, hogy mennyire sürgős a kérelem.

   3. Kattintson a Tovább gombra.

6. Ha egyéni elemek szerepelnek a megrendelési panelen, akkor adja meg a szükséges adatokat.

7. Nem kötelező. A Mellékletek részen:

   1. Kattintson a Szerkesztés gombra.

   2. Kattintson a Mappa ikonra a fájl kiválasztásához.

   3. Kattintson a Feltöltés gombra.

   4. Ismételje meg a fenti két lépést további mellékletek csatolásakor. Kattintson az X jelre egy melléklet törléséhez, mielőtt elküldené a kérelmet.
      Megjegyzés: A mellékletek nem törölhetők a kérelem elküldése után.

8. Kattintson a Tovább gombra.

9. Kattintson a Küldés gombra. A Service Manager megjeleníti a kérelem azonosítóját.

10. Kattintson az Állapot gombra a nyitott kérelmek megtekintéséhez, vagy használja a Támogatás gombot a támogatási oldalra történő visszatéréshez.

Hogyan frissíthető egy támogatási kérelem?

Módosíthatja a támogatási kérelemnél megadott eredeti adatokat.

1. Az Áttekintő nézet részen kattintson a Nyitott elemre a kérelmek támogatási állapotánál.
2. Kattintson a nyíl gombra a Megtekintés oszlopban a kérelem adatainak megtekintéséhez.
3. Kattintson a Frissítés gombra.
4. Módosítsa a kapcsolattartási módot vagy a leírást a kérelem adatainál.
5. Kattintson a Tovább gombra.
6. Ellenőrizze az esetlegesen módosítandó további paneleket.
7. Kattintson a Tovább gombra a következő panelre ugráshoz.
8. Ha végzett, kattintson a Frissítés gombra.
9. Miután visszatért a támogatási kérelem részleteihez, írjon tetszőleges megjegyzést, majd kattintson a Küldés gombra.
10. Kattintson bármelyik bal oldali fiók ikonra a fiókadatokhoz történő visszatéréshez.
11. Csak akkor kattintson a Lezárás gombra, ha valóban lezárná a támogatási kérelmet.

A kérelem későbbi megtekintésekor ellenőrizheti a változások előzményeit és a küldött megjegyzéseket is.

Kapcsolódó információk

© 2010-2013 Hewlett-Packard Development Company, L.P. |