Téma megnyitása navigációval

Alapfogalmak > Kérelmek és jóváhagyások

# Kérelmek és jóváhagyások

Minden kérelem egy külön jóváhagyási folyamaton megy keresztül, kivéve, ha automatikus jóváhagyású tételt vagy szolgáltatást igényelt (például jelszó visszaállítása). A jóváhagyási folyamat a Service Manager alkalmazásban meghatározott munkafolyamattól függ. A Service Request Catalog alkalmazásban megtekintheti a kérelmek állapotát a jóváhagyási folyamat egyes fázisaiban.

Mi az a "Kérelmezés most" szolgáltatás?

Ez a szolgáltatás lehetővé teszi a tételek vagy szolgáltatások gyors kérelmezését. Miután megadta a kérelem adatait, és kiválasztotta a szükséges beállításokat, kattintson a Kérelmezés most gombra az azonnali feldolgozáshoz.

A rendeléshez adja meg a rendelés adatait és a beállításokat, majd kattintson a Kérelmezés most gombra. Ha több tételt rendelne, akkor kattintson a Kosárba gombra. Mentés után később vagy egyszerre küldheti el a tételeket.

Tipp: Használja a "Kérelmezés most" szolgáltatást különböző jóváhagyási szinteket igénylő tételek külön történő megrendeléséhez. Ha a tétel egy nagyobb kérelem része, akkor elképzelhető, hogy a jóváhagyást nem igénylő tételek teljesítése késni fog a jóváhagyást igénylő többi tétel miatt. Például tegyük fel, hogy Ön egy új laptopot, egy kiegészítő monitort és jelszómódosítást kérelmez. Ekkor a jelszómódosítás nem igényel jóváhagyást, de a hardverkérelmekhez kétszintű jóváhagyás szükséges. A jelszómódosítás mielőbbi végrehajtásához használja a "Kérelmezés most" szolgáltatást.

Mi az a "kérelmezés egy másik személynek?"

Bizonyos esetekben egyes alkalmazottak nem tudják személyesen végrehajtani a kérelmezési folyamatot. Például egy vezetőnek új hardverre van szüksége, de éppen üzleti úton van. Miután visszatér az irodába, szeretné használni az eszközt. Ezért megkéri az ügyintézőjét, hogy rendelje meg az eszközt a nevében.

A vezető a kérelmező személy, de az ügyintéző kap jogosultságot a vezető nevében való rendelésre. A Service Manager alkalmazásban ezt a folyamatot "más nevében való kérelmezésnek" hívjuk.

Mi az a jóváhagyás?

Kétféle jóváhagyási típus létezik: kérelemszintű és tételszintű.

A kérelemszintű jóváhagyásnál a kérelemhez tartozó összes tételt egyetlen személy hagyhatja jóvá. Például egy irodai eszközökre vonatkozó kérelem több tételt tartalmazhat, de ezeket egyetlen személy hagyja jóvá. A kérelemszintű jóváhagyásoknál egynél több személy jóváhagyása is lehetséges. Ha egy bizonyos összeg alatt igényel tételeket, akkor elképzelhető, hogy ehhez nem szükséges jóváhagyás. A drágább tételeknél az osztályvezető jóváhagyása szükséges. Új alkalmazás vagy egy nagyobb eszköz beszerzésénél magasabb szintű jóváhagyásra lehet szükség.

A tételszintű jóváhagyás összetettebb. A kérelem olyan tételeket tartalmazhat, amelyeket különböző személyeknek kell jóváhagynia. Például az olyan kérelmek, amelyek hardverfrissítéshez tartozó tételeket, kódalapú tárházakhoz való hozzáférést és különleges megrendelést tartalmaznak, különböző jogosultságú vagy tapasztalatú vezetők jóváhagyását igényelhetik. Fontos tudnia, hogy a teljes kérelem addig nincsen jóváhagyva, amíg a kijelölt személyek az összes kapcsolódó tételt jóvá nem hagyták.

Mi az a jóváhagyási delegálás?

Ha Ön jogosult jóváhagyó, akkor átruházhatja a jóváhagyási jogosultságát, amikor éppen távol van. Például ha Ön jogosult ergonomikus berendezések vásárlásának jóváhagyására, de két hétig szabadságon lesz, akkor a jóváhagyási jogosultságát az osztály egy másik alkalmazottjára ruházhatja át. Az Ön távollétében ez a másik személy kapja meg a beérkező kérelmeket, de később Ön is megtekintheti azokat a saját fiókjában.

A delegált jóváhagyások a Service Request Catalog alkalmazásban hozhatók létre, tekinthetők meg, szerkeszthetők és törölhetők. A delegálás kedvezményezettje kérelem vagy tétel szintű jóváhagyó lehet.

A Service Request Catalog alkalmazás delegálási felülete a következő feladatok végrehajtását teszi lehetővé:

- Jóváhagyási jogosultságok hozzárendelése egy másik személyhez.
- A delegáláshoz tartozó időtartam meghatározása. Például ha szabadságot tervez, akkor megnevezhet egy kollégát, aki kérelmeket hagy jóvá az Ön nevében. A megadott időtartam alatt a függőben lévő kérelmek az Ön munkatársához érkeznek be.
- Összes jóváhagyási delegálás megtekintése egyetlen listán.
- Delegálások módosítása. A kezdő és a záró dátum vagy a delegálás kedvezményezettjének módosítása.
- Jóváhagyási delegálások törlése.

Kapcsolódó információk

© 2010-2013 Hewlett-Packard Development Company, L.P. |