Téma megnyitása navigációval

Jellemző feladatok > Támogatási katalógus feladatok > Támogatási kérelmek módosítása

# Támogatási kérelmek módosítása

Elképzelhető, hogy időnként különböző okokból módosítana egy támogatási kérelmet. Például már megoldotta a problémát, ezért törölné a támogatási kérelmet, vagy esetleg az eredeti kérelem óta keletkezett új adatokkal frissítené azt. Ehhez tekintse át az alábbi információkat.

Hogyan tekinthetők meg a támogatási katalógus kérelmek?

1. A fejlécsávon kattintson az Áttekintő nézet elemre.
2. A Kérelmek panel támogatási részén kattintson a Nyitott vagy Lezárt lehetőségre az ilyen állapotú kérelmek listájának megtekintéséhez. A kérelmek azonosító szerinti sorrendben jelennek meg.

3. Kattintson a nyíl gombra a Megtekintés oszlopban a kérelem adatainak megtekintéséhez.

   Itt módosíthatja a támogatási kérelmeket, megjegyzéseket fűzhet hozzájuk, vagy lezárhatja azokat.

Hogyan módosíthatók a támogatási katalógus kérelmek?

Módosítás esetén fűzzön helyesbítő vagy új információkat tartalmazó megjegyzéseket a kérelemhez.

1. Kattintson a bejelentkezési névre a fejléc jobb oldalán.
2. Válassza ki a Korábbi kérelmek elemet a legördülő listából.
3. A támogatási kérelmeknél kattintson a Megnyitás gombra.
4. Kattintson a nyíl gombra a Megtekintés oszlopban a kérelem adatainak megtekintéséhez.
5. A mezők módosításához kattintson a Frissítés gombra. Például ha frissítené a kapcsolattartási módot, akkor módosítsa a leírást, vagy csatoljon egy fájlt további információkkal.
   1. A kapcsolattartási mód megváltoztatásához válasszon ki egy új módot a legördülő listából.
   2. További információk hozzáadásához vagy a kérelem leírásának módosításához adja meg az adatokat a Leírás frissítése részen.
   3. Kattintson a Tovább, majd a Szerkesztés gombra a mellékletek csatolásához vagy törléséhez. .
      1. Kattintson a Mappa ikonra a kérelemhez csatolandó fájl kiválasztásához.
      2. Kattintson a Feltöltés gombra a fájl csatolásához, vagy a Mégse gombra a művelet megszakításához.
      3. Ismételje meg a i. és a ii. lépést a további csatolandó fájloknál. A listában megtekintheti az egyes csatolt fájlok nevét és méretét. A csatolandó fájlok száma nincsen korlátozva.
      4. Ha végzett a mellékletek csatolásával, kattintson a Tovább gombra.
   4. Kattintson a Frissítés gombra a változások küldéséhez.
6. Ha frissíti a kérelmet, adja meg az indoklást. Az indoklást vagy a további információkat a Megjegyzés hozzáadása részen adja meg.
7. Kattintson a Küldés gombra.
8. Kattintson bármelyik bal oldali fiók ikonra a fiókadatokhoz történő visszatéréshez.
9. Csak akkor kattintson a Lezárás gombra, ha valóban lezárná a támogatási kérelmet.

A kérelem későbbi megtekintésekor ellenőrizheti a változások előzményeit és a küldött megjegyzéseket is.

Hogyan zárhatók le a támogatási katalógus kérelmek?

A függőben lévő katalógus kérelmek a teljesítés előtt visszavonhatók (vagy lezárhatók). Ha Ön a kérelemnél megnevezett kapcsolattartó, akkor a lezárást a következő módon hajthatja végre.

1. Az Áttekintő nézet fülön kattintson a Nyitott elemre a Kérelmek panelen.
2. Kattintson a Megtekintés nyílra a lezárandó kérelem részleteinek megtekintéséhez.
3. Kattintson a Lezárás gombra.
4. Ha a megerősítő párbeszédpanel megjelenik, kattintson a Lezárás gombra ismét.
5. Adja meg a kérelem lezárásának okát a megjegyzések mezőben.
6. Kattintson ismét a Lezárás gombra.
7. Miután a Service Manager megerősíti, hogy a kérelem lezárult, kattintson a Vissza gombra a fiókhoz való visszatéréshez.

A lezárt kérelmek száma 1 értékkel nő, míg a nyitott kérelmek száma 1 értékkel csökken.

Kapcsolódó információk

© 2010-2013 Hewlett-Packard Development Company, L.P. |