Téma megnyitása navigációval

Üdvözli Önt a Service Request Catalog alkalmazás > Milyen újdonságok találhatók a Service Request Catalog ezen verziójában?

# Milyen újdonságok találhatók a Service Request Catalog ezen verziójában?

A Service Request Catalog egy önkiszolgáló webalkalmazás, amely IT eszközök és szolgáltatások kérelmezésére, kérelmek kezelésére és mások kérelmeinek jóváhagyására szolgál. Ez a kiadás integrált a Service Manager 9.32 rendszerrel, amely a katalógustartalmat, a teljesítést és a jóváhagyási munkafolyamatot biztosítja az egyes kérelmekhez.

A katalógusformátum révén Ön könnyen kereshet a munkához szükséges hardverek, szoftverek, irodai eszközök és támogatási tételek között. Ezek a tételek lehetnek egyszerű egerek vagy olyan komplex eszközökből és szolgáltatásokból álló csomagok, mint például egy új alkalmazott ellátása a hatékonysághoz szükséges eszközökkel és szolgáltatásokkal.

A rendszer tipikus felhasználói azon alkalmazottak vagy vezetők, akiknek különböző eszközökre vagy szolgáltatásokra van szükségük a napi feladataik ellátásához. Egyes tételek vagy szolgáltatási kérelmek szervezeten belüli jóváhagyási folyamaton mehetnek keresztül a teljesítés előtt. A felső szintű alkalmazás határozza meg a szükséges jóváhagyásokat, társítja a jóváhagyási jogosultságokat a kijelölt személyekhez, és szabályozza a teljesítési munkafolyamatot.

A Service Request Catalog ezen kiadása a Service Manager egy példányához csatlakozik a katalógusadatok biztosításának érdekében. A kapcsolatot a rendszergazda állítja be Önnek.

Milyen újdonságok találhatók az SRC 9.32 verzióban? | Szolgáltatás leírása
--- | ---
Márkanév változása | Megváltoztattuk az SRC márkanevét, hogy az egyezzen a Service Manager azon verziójával, amellyel az SRC érkezik. Az SRC korább verziószáma 1.40 volt, és azt a Service Manager 9.31 verzióval együtt adtuk ki. A jelenlegi verziószám megegyezik a hozzá tartozó Service Manager verziószámával (9.32).
Ismétlődő költségek | Az ismétlődő költségek mostantól egyértelműen azonosíthatók a költségek részen egy adott tétel kijelölésekor. A költség rész az alapköltséget és az egyes időszakokhoz tartozó ismétlődő költségeket mutatja (például +10 USD/hónap). Továbbá, az ismétlődő költségek egy árcímke ikonnal is kiemelhetők a bejövő kérelmek Függőben lévő jóváhagyások részén. Az ikon megjelenítését a rendszergazda szabályozza.
Dinamikus felhasználói lehetőségek | A rendszergazdák mostantól olyan tételeket adhatnak meg a Service Manager szolgáltatáskatalógusban, amelyek dinamikusan jelenítik meg a felhasználóknak az egyes opciókat és mezőket. Ez a szolgáltatás használható kérelemspecifikus információk gyűjtésére a felhasználóktól, illetve a tételek dinamikus konfigurálásának engedélyezésével csökkenthető a szolgáltatáskatalógus mérete (így a rendszergazdáknak nem kell megadniuk ugyanazon tétel különböző változatait).
Egyéni felhasználói felület | A Service Request Catalog ezen verziója tovább bővíti a testreszabhatósági lehetőségeket, és engedélyezi a felhasználóknak a Service Request Catalog alkalmazásban található gyakorlatilag összes címke testreszabását. Továbbá, a rendszergazdák az alapértelmezett SRC megrendelési paneleket is módosíthatják. Ezek együttesen szinte korlátlan lehetőségeket biztosítanak a rendszergazdáknak az SRC felhasználói felületének megtervezésekor.
További nyelvi támogatás | A Service Request Catalog jelen verziója a héber nyelvvel bővíti az SRC alkalmazásban kiválasztható nyelvek listáját. A jobbról balra történő megjelenítést javítottuk, így a héber és az arab szövegek megjelenítése az elvárható módon történik, és ezáltal megszűnnek az SRC korábbi verziónak ezen korlátai. A bővített testreszabhatóságának köszönhetően mostantól lehetséges az SRC felhasználói felületén látható összes karakterlánc lefordítása, így a szervezet tetszőleges nyelvre honosíthatja az SRC alkalmazást.
Továbbfejlesztett keresőmezők | Ha a Service Request Catalog jelen verziójában a kérelmezés során kiválaszt egy értéket a keresőmezőből, akkor olyan többoszlopos listákból választhat adatokat (QBE listák a Service Manager alkalmazásban), amelyek az adott rekordhoz tartozó összes információt megjelenítik. A Service Request Catalog korábbi verzióiban nem minden adat jelent meg ezek közül. Például egy kapcsolattartó nevének keresésekor csak az egyező kereszt- és vezetéknevek jelentek meg. Ez azonban gondot okozhat olyan nagyobb szervezeteknél, ahol két azonos nevű személy dolgozik, vagy a szervezetnél alkalmazott üzleti gyakorlat megkövetelheti a felhasználók egyedi azonosítását, például alkalmazotti azonosító szerint. Mostantól minden információ látható a táblában, beleértve a felhasználók kereszt- és vezetéknevét, osztályát és alkalmazotti azonosítóját vagy bármilyen olyan adatát, amelyet a rendszergazda konfigurált az adott rekordban. Vegye figyelembe, hogy adott rekord kiválasztásakor az összes kapcsolódó információ bekerül a kérelembe, akkor is, ha annak csak egy része látható az SRC felhasználói felületén.

Milyen újdonságok találhatók az SRC 1.40 verzióban? | Szolgáltatás leírása
--- | ---
Globális katalóguskeresés | Az SRC jelen verziója bővített keresési lehetőségeket biztosít a Service Manager 9.31 alkalmazásban lévő szolgáltatási és támogatási katalógus tételei, valamint a tudásbáziscikkek között. A felhasználók gyorsan kereshetnek tételeket a katalógusokban és a tudásbázisokban. A felhasználók gyorsan indíthatnak egyéni támogatási kérelmeket, ha nem találnak megfelelő támogatási tételt a katalógusban. A keresési szolgáltatások egyszerűsítik a szolgáltatást és a támogatást, mivel lehetővé teszik a végfelhasználóknak a problémák független megoldását. További információk: A kereső használata
Szolgáltatási feliratkozások | Az SRC mostantól lehetővé teszi a felhasználók számára a feliratkozott szolgáltatások gyors áttekintését és kezelését az új feliratkozási lappal, valamint az áttekintő nézeti widgettel. A felhasználók személyes és osztályi kategóriák szerint szűrhetik a feliratkozásokat. A felhasználók lekérhetik a feliratkozott tételek előzményeit. A felhasználók leiratkozhatnak a már nem szükséges tételekről. További információk: Feliratkozási feladatok
Jóváhagyások | Az SRC mostantól támogatja a jóváhagyásokat és a jóváhagyások delegálását. Az SRC alkalmazásba való bejelentkezés után a felhasználók láthatják az új Jóváhagyások widgetet, amely a jóváhagyások számát mutatja a várólistában. A felhasználók a függőben lévő jóváhagyásokat szolgáltatási kérelem, változási kérelem vagy árajánlat szerint szűrhetik. A felhasználók megtekinthetik, valamint gyorsan jóváhagyhatják vagy elutasíthatják a kérelmeket a szabványos ITIL terminológiának megfelelően. A felhasználók helyettesítő jóváhagyót nevezhetnek meg a Beállítások ablakban. További információk: Jóváhagyási feladatok
A kosár szolgáltatás fejlesztései | A kosár mostantól a következő tételtípusokat támogatja: Normál tétel Kosártétel További információk: A kosár használata
Az alapértelmezett elrendezés fejlesztései | A Népszerű kérelmek widget mostantól a Szolgáltatás fülön jelenik meg (vagy elrejthető). A szolgáltatások és a támogatások állapota mostantól a Kérelmek állapota widgeten látható. A legfontosabb SM információk a lehető legkisebb helyet foglalva jelennek meg a kijelzőn.
Egyéni mezők szerkesztése | A Service Request Catalog 1.4 a következő esetekben engedélyezi az egyéni mezők szerkesztését: Szolgáltatási kérelem újraküldése. Támogatási kérelem frissítése. Továbbá, dátum- és időpontválasztó lett hozzáadva az egyéni mezőkhöz és a felhasználói kijelölésekhez. További információkért olvassa el a Service Request Catalog testreszabási útmutatót.
Gyorsindító külső felektől származó alkalmazásokhoz | Az SRC olyan külön területet használ (gyorsindító), amelyhez külső felek alkalmazásaira mutató hivatkozásokat adhat hozzá. Ilyenek lehetnek például tréningvideókra, támogatási csevegőalkalmazásokra vagy weboldalakra mutató hivatkozások. A rendszergazda a manifest.xml fájl egyszerű módosításával testreszabhatja a gyorsindító terület mezőit, gombjait és társításait. További információkért olvassa el a Service Request Catalog testreszabási útmutatót.
Egyéni felhasználói felület | Az SRC jelen verziója a katalógus megjelenésének nagyobb fokú szabályozását teszi lehetővé. Mostantól módosíthatja a widgetek láthatóságát és elrendezését, testreszabhatja az SRC alkalmazást vállalati logó hozzáadásával, módosíthatja a színsémát, valamint megváltoztathatja a szövegméretet és a betűtípust. További információkért olvassa el a Service Request Catalog testreszabási útmutatót.

© 2010-2013 Hewlett-Packard Development Company, L.P. |